دنیانینگ هر بیر تامانیدن ترکیه گه همکارلیک پیامی ییتیب کیلماقده
اروپا بیرلیگی ترکیه ده سیلنگن حکومت نی، اولکه نینگ اداره لرینی و حقوق قاعده سینی عام تام حمایت قیلرلیگی بیان ایتدی. اروپا شوراسی باشلیغی دونالد تاسک، اروپا کمسیون باشلیغی ژان کیلود یانکر و اروپا بیلیگی تشقی ایشلر و خوفسیزلیک پولیتیکاسی یوکسک نماینده سی فدریکا مگرینی اروپا بیرلیگی اولکه لری اتیدن کوداتا حرکتی بیلن علاقه لی بیانات ترقتدی.
مذکور بیاناتده ترکیه، اروپا بیرلیگی اوچون مهم بیر اورتاق دیر. اروپا بیرلیگی ترکیه ده دموکراتیک یوللر بیلن سیلنگن حکومت نی، اولکه نینگ اداره لرینی و حقوق قاعده سینی عام تام حمایت قیلماقده. ترکیه ده قانونی تیزیم گه سرعت بیلن اوتیشینی سوره ی میز. ینگی لیکلرنی تعقیب آستیگه آلیب تورگن میز.
اروپا شوراسی عمومی سکرتری توربیان یاگلان هم دموکراسی، انسان حق لری و حقوق دن مدافعه قیلیب تورگن اروپا شوراسی نینگ اعضاسی ترکیه ده دموکراتیک اوله راق سیلنگن رهبرنی آغده ریش گه حرکت ایتیش قابل قبول ایمس، دیدی.
ناتو عمومی سکرتری جنز استولتنبرگ استانبول و انقره ده فتوح نینگ (فتح الله تروریست گروهی) کوداتا حرکتی بیلن علاقه لی هوشیارلیک، صبر و ترکیه نینگ دموکراتیک اداره لری بیلن اساسی قانونی گه احترام قیلیش گه دعوت ایته من. ترکیه مهم بیر ناتو متفقی دیر دیب افاده ایتگن.
بیرلشگن ملتلر تشکیلاتی نینگ باش کاتبی بان کی مون ترکیه ده گی کوداتا حرکتی بیلن تیگیشلی اوله راق عسکری مداخله نینگ قبول قیلیش ممکن ایمس ایکن لیگینی اورغولب، دموکراسی نینگ اساساتی گه مناسب، عامه وی قانون و اساسی قانون تیزیمینی سرعت لی و صلحانه بیر شکلده تأمین ایتیلیشی نینگ مهم حادثه بولرلیگینی بیان ایتدی.
امریکا قوشمه ایالتلری اداره سی ترکیه ده دموکراتیک یوللر بیلن سیلنگن حکومت حمایت قیلینیشینی سوره دی. تشقی ایشلر وزیری جان کری ترکیه تشقی ایشلر وزیری مولد چاووش اوغلی گه تیلفون قیلیب، ترکیه نینگ سیلنگن ملکی حکومتی و دموکراتیک اداره لرینی حمایت قیلگن لیکلرینی ایفاده ایتدی.
آلمان باش وزیری مارکیل نینگ سوزلاوچیسی استفن سایبرت ترکیه ده دموکراتیک تیزیم گه احترام قیلیش کیره ک. انسانلرنینگ حیاتینی محافظه قیلیش اوچون هربیر تدبیرنینگ الینیشی کیره ک، دیدی.
بوزنیا، یونان، آذربایجان، ترکمنستان، گرجستان، اوکراین، سومالی، قطر، پاکستان، اتریش، انگلستان، ایران، بلتیک اولکه لری لیتوانیا، لیتونیا و ایستونیا، تونس اولکه لری نینگ رهبر و اداره چیلری مذکور کوداتا حرکتینی محکوم ایتیب، ترکیه دولتی و خلقی نینگ یانیده ایکن لیکلرینی بیلدیردیلر.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
